open-index/open-wikipedia-markdown huggingface dataset:
Psalter

**Psalter** (kreeka keeles ψαλτήριον *psalterion*, ladina keeles *psalterium*) on liturgiline raamat, milles on psalmid, vahel koos lisatekstidega. Kasutatakse katoliku ja õigeusu kirikus enim tunnipalvustel.

Keskajast on säilinud rida käsikirjalisi illustreeritud psaltreid. Kuulsaimad varased psaltrikäsikirjad on näiteks Dagulfi psalter, Sankt Galleni Kuldne psalter ja Utrechti psalter. Keskajal oli psaltri tähtsus vaimulikus igapäevaelus suur, sest igapäevast psalmide retsiteerimist hardusharjutusena harrastasid nii vaimulikud kui ilmikud. Enamik tänapäeval keskaja raamatukunsti olulisteks näideteks peetavaid rikkalikult illumineeritud psaltreid oli valmistatud hoopis kõrge positsiooniga ilmikute tarvis, näiteks Melisende psalter, Ingeborgi psalter või De Lisle psalter.

Liturgilised raamatud olid ka ühed esimesed, mida trükikunsti abil paljundati. Nii on vanim Eestist leitud trükisefragment osa Mainzi psaltrina tuntud inkunaablist.

## Sisu
* Enamik ajaloolisi psaltreid on kirja pandud nii, et psalmid on selles järjekorras nagu piiblis. Katoliku traditsioonis nimetatakse sellist psaltrit *psalterium non feriatum*.
* Psalmid on liturgiliselt järjestatud tunnipalvuste järgi, katoliku traditsioonis *psalterium feriatum*.
* Mõnedes psaltrites on psalmidele lisatud juurdekuuluvad tekstid, näiteks antifonid ja hümnid.

Enamiku psaltrite alguses on kalendaarium, milles on näidatud pühakute päevad.

Enne Vulgata ilmumist olid olemas vanas tõlkes (*vetus latina*) psaltrid ja enne Gregoriuse kirikureformi ning tekstide ühtlustamist 6. sajandil olid olemas gallikaani, ambroosiuse, mosaraabia jt liturgiatele vastavad erinevate tekstidega psaltrid.

## Vaata ka
* Psalmid

## Viited

## Välislingid
* Müncheni Kuldne psalter, BSB Clm 835 digitaliseeritult
* Saksakeelse reavahetõlkega psalter 12. sajandist, BSB Cgm 17
* Friedrich II abikaasa Isabella Plantageneti psalter, 13. sajand, BSB Cod.gall. 16
* 15. sajandi dominiiklasnunnade ''psalterium feriatum''
Kolledž

**Kolledž** (ladina sõnast *collegium*) on kõrgkool, mida haldab ülikool. Eelkõige ingliskeelsetes maades on see iseseisev kesk- või erialane kõrgõppeasutus.

## Eesti kolledžeid
*Eesti Infotehnoloogia Kolledž
*Tallinna Inglise Kolledž
*Tallinna Muusika- ja Balletikool

## Viited
Magneetumus

**Magneetumus** on vektorsuurus, mis iseloomustab füüsikalise keha magneetumist. Magneetumust väljendab magneetiku magnetmoment ruumalaühiku kohta:
: \vec{M}=\frac{\vec{m}}{V},
kus \vec{M} on magneetumuse vektor, \vec{m} on magnetmomendi vektor ja V on magneeditava aine ruumala.

Magneetumuse mõõtühik on amper meetri kohta (A/m), seega sama mis magnetvälja tugevusel.

Magneetumuse \vec{M} ja magnetvälja tugevuse \vec{H} vaheline seos on diamagneetikute ja paramagneetikute korral praktiliselt lineaarne:
:\vec{M} = \chi_m\vec{H},
kus võrdetegur \chim on magnetiline vastuvõtlikkus.

Ferromagnetiliste materjalide korral puudub H ja M vahel magnetilise hüstereesi tõttu ühetähenduslik sõltuvus ja selle kirjeldamiseks tuleb kasutada vastuvõtlikkuse tensorit. Magneetumus seostatakse sel juhul välise välja \vec{H} poolt materjalis esile kutsutud magnetinduktsiooniga \vec{B}:

:\vec B = \mu_0 \left( \vec H + \vec M \right)\ = \mu \vec H,
kus \mu_0 on magnetiline konstant ja \mu on materjali magnetiline läbitavus.
Kasparov.ru

**Kasparov.ru** on venekeelne, Vladimir Putini suhtes kriitiline veebisait, mille rajajaks on Garri Kasparov. 2013. aasta märtsi seisuga oli see Venemaal populaarsuselt 816. kohal.

## Viited

## Välislingid
* www.kasparov.ru
Karjasoo (soo)

**Karjasoo** on kõrgsoo Võru maakonnas Võru vallas Hänike külas. 

Soo pindala on ligikaudu 60 ha.

Soo tekkimise kohta on kohalik muistend, mille järgi olnud soo kohal kunagi Karja järv, mis jooksnud jõgede kaudu tühjaks siis, kui Järvetaat vee oma kaksikute tütarde mehelemineku puhul neile kaasavaraks andis.

## Viited
Magistritöö

**Magistritöö** (inglise *master's thesis*, *master's work*) on magistrikraadi kaitsmiseks tehtav uurimus. Enamasti tehakse magistritöö magistriõppe jooksul.

## Vaata ka
*bakalaureusetöö
*doktoritöö
*kandidaaditöö
*habilitatsioonitöö
Prorektor

**Prorektor** on rektori asetäitja ja rektoraadi liige.

Õppeasutustes, kus prorektoreid on mitu, täidab iga prorektor talle määratud valdkonnaga seotud ülesandeid. Näiteks nii Tartu Ülikoolis kui ka Tallinna Ülikoolis on ametis *õppeprorektor* (rektori asetäitja õppetöö alal), *teadusprorektor* ja *arendusprorektor*.

## Viited
Artokraatia

**Artokraatia** ehk **kunsti võim** (inglise keeles *artocracy*, prantsuse keeles *artocratie*) on maailmaparandamine kunsti vahenditega. 

1922. aastal kasutas artokraatia mõistet Filippo Tommaso Marinetti tekstis ”Igale inimesele igaks päevaks erinev töö! Ebavõrdsus ja artokraatia” (inglise keeles *To Every Man, Every Day a Different Job! Inequality and Artocracy*). Esimese maailmasõja lõpus töötas Marinetti välja suhteliselt sidusa utoopilise visiooni uuest ühiskonnast, ülistades isiklikku vabadust ning rõhutades kunsti tähtsust (Marja Härmänmaa 2009).
 
2011. aasta märtsis toimus Tuneesias tänavakunstiprojekt "Inside Out: Artocracy in Tunisia". Projekti raames oli Tunise sadama ja Kartaago vahel asuva Le Krami linna väljapaistvates kohtades mõtlema panemiseks, parema maailma nimel või ka "harilikult" eksponeeritud sadade tuneeslaste portreed. Pildid olid paigutatud kohtadesse, kus olid varem olnud endise ja seejärel põlu alla sattunud presidendi Zine El Abidine Ben Ali portreed. Üks fotograafidest, Marco Berrebi, tõdes, et "Artocracy" andis inimestele vabaduse fotode üle arutleda ning tulla oma järeldustele. Terminis ‘artokraatia’ leiame me huvitava kombinatsiooni esteetilisest praktikast ja demokraatlikust enesemääramisest, mis on vaieldamatult ka nimetatud projekti võtmeelemendiks: kunsti esiplaanile nihkumine enesemääramise või lõpuks ka iseorganiseerumise vormina. Projekti puhul oli võrdne nii esteetiline väljendus – piltide paigutamine avalikku ruumi – kui ka eesmärk provotseerida debatti (Anthony Downey 2011).

## Välislingid
* Marja Härmänmaa. Beyond Anarchism: Marinetti's Futurist (anti-)Utopia of Individualism and 'Artocracy'. The European Legacy 14 (7):857-871 (2009). Abstrakt
* Anthony Downey: For the Common Good. Artistic Practices, Collective Action and Civil Society in Tunisia
Chris Rock

**Christopher Julius "Chris" Rock III** (sündinud  7. veebruaril 1965 Andrewsis Lõuna-Carolinas) on USA koomik ja filminäitleja. 

## Välislingid
*
Kevin Hart

**Kevin Darnell Hart** (sündinud 6. juulil 1979 USA Philadelphia osariigis) on USA koomik ja filminäitleja. 

Püstijalakoomikuna hakkas Kevin Hart leida teenima varsti pärast seda, kui oli lõpetanud ülikooli. Aastal 2009 avaldas ta oma esimese stand-up albumi, "I’m a Grown Little Man". 2011. aasta turneega "Laugh at My Pain" teenis ta 15 miljonit USA dollarit. Kui ta oli koomikuna kuulsust kogunud, läks Hart Hollywoodi. Ta näitles komöödiafilmides "Grudge Match" (2013), "Ride Along" (2014), "Central Intelligence" (2016) ja mõlemas "Jumanji" filmis (2017, 2019).

## Noorpõlv ja karjäär
Kevin Hart oli pere kahest lapsest noorim. Harti kasvatas ema. Harti isa oli sõltuvuses kokaiinist ja sattus sageli politseiga pahandustesse. Tema isa Henry Hart kandis mitu korda vanglas karistust kandmas ning veetis harva Keviniga aega. Kevin oli mõtteviisiga, et huumor leevendab kurbust ja valu. Sellest ajast peale on Henry üritanud oma elu jalule saada. Suhted isaga paranesid siis, kui isa vabanes oma sõltuvusest. Kevin Hart lõpetas George Washington High Schooli Philadelphias ja seejärel töötas Brocktonis kingamüüjana. Kevin Hart hakkas esinema väikestes komöödiaklubides esinejanime Lil’ Kev the Bastard all. Esialgu vaid vähesed märkasid Harti ja need kes nägid, ei leidnud, et ta oleks üldse naljakas. Harti hakkas juhendama kuulus koomik Keith Robinson. Hart hakkas esinema oma enda nime all, kasutades esinedes lugusid tõsielust. Hiljem võitis Hart mitu väiksemat komöödiavõistlust ja osales telesaates "Undeclared" (2000).

## Suuremad rollid
Kevin Hart mängis kolmandas ja neljandas „The Scary Movie“ osas CJ-d. Filmid olid üpris edukad. „The Scary Movie“ on õudusfilmide paroodia. Hartil oli pearoll ka komöödiafilmis „Think Like a Man“. Film saavutas ärilise edu, teenides 12 miljoni dollari suuruse eelarvega 96 miljonit dollarit. Film tehti raamatu „Act Like a Lady, Think Like a Man“ järgi. Järgmine tema edukatest töödest oli komöödia ja seiklusfilm „Jumanji: Welcome to the Jungle“, kus Hart mängis üht peaosa. Umbes 90 miljoni dollari suuruse eelarvega tehtud film teenis rohkem kui 960 miljonit dollarit.

## Isiklikku
Kevin Hart abiellus koomik Torrei Hartiga 2003. aastal. Kevinil on Torriega kaks last, Heaven Leigh ja Hendrix. 

2014. aastal tutvus Hart modell Eniko Parrishiga ja abiellus temaga kaks aastat hiljem. Kevini ja Eniko lapsed on Kenzo Kash (sündinud 2017) ja Kaori Mai (2020).

## Viited
Vana-Egiptuse loomismüüdid

**Vana-Egiptuse loomismüüdid** püüdsid kirjeldada maailma teket.

## Erinevad [[kosmogoonia (humanitaarteadused)|kosmogoonia]]d
Vana-Egiptuse loomismüütide kohaselt oli kõige alguses olnud elutu ürgmeri Nun.

### Hermopolise kosmoteogoonia
Hermopolise loomismüüt keskendus universumi olemusele enne maailma loomist. Ürgmere omadusi kirjeldasid 8 jumalust, keda tunti kui Ogdoad. Need olid Nu ja Naunet, Huh ja Hauhet, Kuk ja Kauket ning Amun ja Amaunet. Nende ühendusest tekkis ürgküngas.

Ürgookeanist tõusis maailmamuna, mille tarkuse- ja kuujumal Thot asetas ürgkünkale. Munast koorus päikesejumal Ra.

### Heliopolise kosmoteogoonia
Heliopolise kosmoteogoonia järgi tõusis ürgmerest välja päikesejumal Atum. Viimane sigitas omakorda õhujumal Šu ja niiskuse jumalanna Tefnuti. Nendest said alguse maajumal Geb ja taevajumalanna Nut, kes põimusid ühte, kuid lahutati Šu poolt. Sellest taeva ja maa ühendusest sündisid päike, kuu ja tähed. Neil olid 4 last: Osiris, Isis, Seth ja Nephthys.

Peajumalaks oli Ra, kes oli inimeste looja, maailma ja taeva valitseja ning Maati isa. Maat oli õiguse, tõe ja maailma harmoonia jumalanna.

### Memphise kosmoteogoonia
Memphise linna kaitsja Ptah, kes oli tuntud kui kirja, kunsti ja käsitöö jumal, lõi nii maailma kui ka jumalad oma mõtte ja sõna jõul eimiskist. Teisi jumalaid peeti Ptahi eri ilminguteks ja Ptahi kehastusena austati ka härg Apist.

### Elefantine kosmoteogoonia
Kõigi olendite loojaks peeti jäära peaga viljakusjumalat Hnum, kes olevat potikedral Niiluse mudast valmis vorminud ka inimese.

### Teeba kosmoteogoonia
Teeba kaitsjaks peetud Amoni tähtsus hakkas kasvama seoses Teeba esilekerkimisega. Lõpuks ei olnud Amon mitte ainult Ogdoadi liiga, vaid ka maailma looja. Ühtlasi sulandas ta endasse päikesejumal Ra saades nõnda nimeks Amon-Ra. Ehnaton püüdis Amonit asendada päikesekettaga Aton.

## Välislingid
* "Mis oli muistsele egiptlasele kõige hirmsam karistus teispoolsuses?" Novaator, 8. november 2014
Isla Fisher

**Isla Lang Fisher** (sündinud 3. veebruaril 1976 Masqaţis Omaanis) on šoti päritolu Austraalia filminäitleja.

Aastal 2010 abiellus ta koomik Sacha Baron Coheniga.

## Välislingid
*
Woody Harrelson

**Woodrow Tracy Harrelson** (sündinud 23. juulil 1961 USA Texase osariigis Midlandis) on USA filminäitleja.

Tema tuntumate rollide hulka kuuluvad osatäitmised filmides "The People vs. Larry Flynt", "Valged pole mängumehed" ja "Sündinud tapjaks".

## Välislingid
*
Saksamaa Rahvusdemokraatlik Partei (Ida-Saksamaa)

**Saksamaa Rahvusdemokraatlik Partei** (saksa keeles *National-Demokratische Partei Deutschlands*, lühend *NDPD*) oli Saksa Demokraatliku Vabariigi legaalne partei, mis pidi ühendama ümberkasvatatud endisi NSDAP liikmeid, ohvitsere, sõjavange ja idast ümberasustatuid.

1982. aastal oli parteil 91&nbsp;000 liiget. Partei andis välja ajalehte National-Zeitung ja ajakirja Die Nation.

18. märtsil 1990 toimunud Saksa DV Rahvakoja esimestel ja ainsatel vabadel valimistel sai Saksamaa Rahvusdemokraatlik Partei 0,39% häältest.

12. augustil 1990 ühines Saksamaa Rahvusdemokraatlik Partei Vaba Demokraatliku Parteiga ja lakkas iseseisva parteina olemast.

## Saksamaa Rahvusdemokraatliku Partei esimehed
*1948–1972 Lothar Bolz
*1972–1989 Heinrich Homann
*1989–1990 Günter Hartmann
*1990 Wolfgang Glaeser
*1990 Wolfgang Rauls

## Viited
Heinrich Homann

**Heinrich Homann** (6. märts 1911 Bremerhaven – 4. mai 1994 Berliin) oli Saksamaa sõjaväelane (major) ja poliitik.

Ta astus 1933. aastal Saksa Rahvussotsialistliku Töölispartei liikmeks. 1943. aastal langes ta Stalingradi lahingus sõjavangi, pärast ümberkasvatamist naasis 1948. aastal Saksamaale ja astus Saksamaa Rahvusdemokraatlikku Parteisse, oli selle  aseesimees aastail 1952–1967 ja esimees aastail 1972–1989.
Saksa Demokraatliku Vabariigi kangelane

**Saksa Demokraatliku Vabariigi kangelane** (*Held der Deutschen Demokratischen Republik* või lühidalt *Held der DDR*) oli Saksa Demokraatliku Vabariigi kõrgeim aunimetus.

Aunimetus asutati 28. oktoobril 1975. Selle juurde kuulus kuldtähe medal, diplom, 25 000-margane rahaline annetus ja alates 1978. aastast Karl Marxi orden. 

Aunimetus määrati kokku üheteistkümnele isikule, sealhulgas neljale korduvalt: 
* Leonid Brežnev (1976, 1979, 1981)
* Valeri Bõkovski (1978)
* Friedrich Dickel (1975, 1983)
* Heinz Hoffmann (1975, 1980)
* Erich Honecker (1982, 1987)
* Aleksandr Ivantšenkov (1978)
* Sigmund Jähn (1978)
* Vladimir Kovaljonok (1978)
* Erich Mielke (1975, 1982)
* Willi Stoph (1984)

2026. aastal on neist elus endised Nõukogude Liidu kosmonaudid Aleksandr Ivantšenkov ja Vladimir Kovaljonok. Viimane Saksa DV kodanikust Saksa DV kangelane oli Sigmund Jähn, kes suri 2019. aastal. Ta oli ka Nõukogude Liidu kangelane ja ainus Saksa Demokraatliku Vabariigi kosmoselendur.
Õhulukk

**Õhulukk** on seade, mis võimaldab inimeste ja objektide vahelist liikumist rõhu all oleva sõiduki ja ümbritseva keskkonna vahel. Eesmärgiks on viia miinimumini rõhu muutus ja atmosfääri kaotus sõidukist. Õhulukk koosneb väikesest kambrist, millel on kaks hermeetilist ust, mis ei ole samal ajal avatud.

Õhulukku võib kasutada peale erineva rõhu ka erinevate gaasiliste keskkondade eraldamiseks.

Seda kasutatakse ka vee all, et võimaldada liikumist õhukeskkonnast väljas olevasse veekeskkonda. Sellisel juhul võib õhulukk sisaldada nii vett kui õhku. Selliseid õhulukke kasutatakse sukelaparaatides ning allveelaborites.

## Viited
Turbopump

**Turbopump** on mootorikütuse pump, mille kaks peamist komponenti on labapump ja gaasiturbiinist ajam. Tavaliselt on need paigaldatud samale teljele, mõnikord aga omavahel ülekande abil ühendatud. Turbopumba ülesandeks on tekitada vedelikus kõrge rõhk enne selle suunamist põlemiskambrisse või mujale.

Leidub kahte tüüpi turbopumpasid: tsentrifugaalpumba puhul paisatakse vedelik suurel kiirusel väljapoole; aksiaalpumba puhul tõstavad vahelduvad pöörlevad ja paigalseisvad labad järk-järgult vedeliku rõhku.

Aksiaalpumbad on väikese läbimõõduga, kuid tõstavad vedeliku rõhku mõõdukalt. Ehkki aksiaalpumba puhul on vajalikud mitmekordsed surveastmed, sobivad aksiaalpumbad hästi väikese tihedusega vedelike jaoks. Tsentrifugaalpumbad on suure tihedusega vedelike korral kaugelt võimsamad, kuid väikese tihedusega vedelike puhul peavad olema suure läbimõõduga.

Turbopumpade tööpõhimõte on sisuliselt sama mis autode turboseadmetel: kõrge rõhu all olev mootorikütus suunatakse kõrge rõhuga põlemiskambrisse, et tagada mootori suurem võimsus.
Anşār Bayt al-Maqdis

**Anşār Bayt al-Maqdis** (أنصار بيت المقدس‎‎ *Jeruusalemma toetajad*, ka *Jeruusalemma Partisanid*) on Egiptuses kõige ohtlikumate hulka liigitatud, peamine tegutsev äärmusrühmitus.

Jeruusalemma partisanid moodustati 2011. aastal pärast seda, kui araabia kevade sündmuste käigus kukutati riigi pikaaegne juht Hosni Mubarak. Jeruusalemma Partisanid on salafid. Seost Al-Qaidaga pole täheldatud, kuigi ideoloogia on lähedane.

10.11.2014. Jeruusalemma Partisanid liitusid sunniidi äärmusrühmitusega Islamiriik (IS). See on samade terroristide teisiti nimetamine.

## Viited
Teedeministeerium

**Teedeministeerium** (lühend **TM**) oli Eesti esimesel iseseisvusperioodil üks Eesti ministeeriumeid.

## Teedeministeeriumi struktuur
### Aastatel 1918–1929
*Raudteevalitsus,
*Postivalitsus, (Postivalitsuse looja ja esimene ülem: 1918–1924, Hindrek Rikand; 3.09.1924 – 1.08.1940  Gustav Jallajas) ja hiljem Posti Peavalitsus,
*Telegraafi- ja Telefonivalitsus,
*Maanteede Valitsus
*Sisemiste Veeteede Valitsus
**Tariifinõukogu
** Tehnikaosakond (1919. aasta maist)
*Mereasjanduse Peavalitsus (1922. aasta märtsist)

### Aastatel 1929–1938
*Laevasõiduamet (1922. aasta märtsist)
*Raudteevalitsus, (1929–1938)
*Veeteede Valitsus, (1929–1938)
*Posti-, Telegraafi- ja Telefonivalitsus, lühendatult postivalitsus (1929–1938). PTT valitsuse ülem: 3.09.1924 – 1.08.1940  Gustav Jallajas.
**Maanteede osakond (1929–1938)
**Ehituse osakond (1929–1938).
### Aastatel 1938–1940
1938. aasta valitsemise korraldamise seaduse järgi oli Teedeministeeriumi ülesandeks: raudteede, maanteede, veeteede ja õhuteede ala ning ehitusasjanduse korraldamine, juhtimine ja järelevalve; riigiehitiste püstitamine ja avalikkude tööde korraldamine; tervishoiu ja hoolekande korraldamine ja juhtimine; pensionide ala korraldamine; töökaitse- ja sotsiaalkindlustusala juhtimine; looduskaitse.

*Üldosakond. Üldosakonna ülesandeks oli: ministeeriumi isikliku koosseisu, majanduse ja asjaajamise korraldamine; arvepidamine ja varade arvestamine; ministeeriumi kinnisvarade korraldamine; eelarve-ettepanekute ja eelarve täitmise aruande ettepanekute ettevalmistamine ning eelarvega ühenduses olevate muude asjade toimetamine ja korraldamine;
*Ehitusosakond. Ehitusosakonna ülesandeks oli: ehitusasjanduse korraldamine ja juhtimine; riigiehitiste püstitamise korraldamine ja järelevalve; avalikkude tööde korraldamine ja järelevalve; avalikkude ja tööstusehitiste püstitamise järelevalve ja inspektsioon; asulaehituse ning eraehitustegevuse järelevalve; ehitustegevuse ratsionaliseerimine.
*Maanteede talitus. Maanteede Talituse ülesandeks oli: maanteede ja sildade ehitamine, nende korrashoid ja järelevalve; jõuvankrite ala ja autobussiliinide korraldamine ja järelevalve.
*Posti-, Telegraafi- ja Telefonitalitus, Kreutzwaldi tänav 10, Tallinn. Posti- Telegraafi- ja Telefonitalituse ülesandeks oli: riigi üldtarvitusliku sidevõrgu korraldamine, arendamine ja juhtimine posti, telegraafi, telefoni ja raadio alal; eratarvituslikkude sideseadmete kontrollimine ja järelevalve.
*Raudteede talitus, 
*Veeteede talitus, 
*Õhusõiduosakond. Õhusõiduosakonna ülesandeks oli: õhusõidu arendamine, korraldamine ja juhtimine; õhusõiduehitiste ja õhusõidu julgeolekuseadete projekteerimine ja ehitamine; õhusõidukite ehitamine ja õhuliikluse järelevalve.

Teedeministeeriumi juures asusid Tariifinõukogu, Liikluskomitee ja Liiklusnõukogu.

## Viited

## Välislingid
* Teedeministeeriumi ehitustegevus Majandusajaloo muuseum
Abi Zeider

**Abi Zeider** (31. august 1920 Valga – 12. märts 1999 Tallinn) oli juudi päritolu Eesti trompetist.

Abi Zeider maeti 20. märtsil 1999 Metsakalmistule.
## Muusikaline eripära
Abi Zeider oli sünnipäraselt musikaalne, kuid erihariduseta. Tema pillimäng oli omanäoline ja väljendusrikas ning saavutas kuulsuse nii Eestis kui ka väljaspool seda. Abi Zeider oli oma aja tuntumaid Nõukogude Liidu trompetisoliste. Tema esituste juures on rõhutatud kaunist laulvat tooni, tollal teistele trompetistidele kättesaamatuid ülikõrgeid noote ja väljendusrikast mängu. Juba 1940. aastate teisel poolel suutis Abi Zeider Eesti Raadio džässorkestri koosseisus kontserdil välja mängida kolmanda oktavi fa. Nii kõrget nooti ei olnud publik trompetilt siis veel kuulnud. Omaaegsed kolleegid on nimetanud Abi Zeiderit kuldaväärt muusikuks hõbehäälse trompetiga.

## Töö muusikakollektiivides
* Jossif Šagali juhatatud puhkpilliorkester, 1942
* Eesti laskurkorpuse puhkpilli- ja džässiorkester
* Tallinna Noorte Maja estraadiorkester 1946–1948
* Emil Laansoo ansambel 1948–1953
* Sõjaväeorkester 1950–1955
* Tallinna Laevastiku Ohvitseride Maja estraadiorkester 1955–1957
* Eesti Televisiooni ja Raadio Estraadiorkester, trompetirühma kontsertmeister 1957–1980
* Eesti NSV Riiklik Filharmoonia, solist 1980–1990
* Uno Naissoo ansambel Stuudio 8
* Trompetikvartett koos Erich Kitsemetsa, Aare Helinurme ja Enno Lehisega
* Üleliidulise Raadio estraadiorkester Juri Silantjevi juhatusel

Abi Zeider on esinenud solistina Venemaal, Bulgaarias, Tšehhoslovakkias, Soomes, Saksamaal, Belgias, Sri Lankal ning EXPO-67-l Kanadas. Abi Zeider on salvestanud Eesti Raadios üle 70 pala, teiste hulgas ka CD Tallinna Poistekooriga (1995). Mõnede allikate andmetel on Abi Zeideri salvestatud soolopalade arv isegi suurem: üle saja või koguni paarisaja ümber. Abi Zeideri esimene soolo-LP ilmus 1984. aastal.

## Telesaated ja -filmid Abi Zeideriga
* "Helisev päev", 1960
* "Hõbetrompet", 1969
* "Päikese trubaduur", 1980

## Tunnustus
* 1967 – Eesti NSV teeneline kunstnik 

## Viited

## Välislingid
* Muusikaline visiitkaart Eesti Rahvusringhäälingu arhiivis
* Helisev päev Eesti Rahvusringhäälingu arhiivis
*  Hõbetrompet Eesti Rahvusringhäälingu arhiivis
* Päikese trubaduur Eesti Rahvusringhäälingu arhiivis
* Raadiosaade Abi Zeiderist, 1970
* Raadiosaade Abi Zeiderist, 1975
* Eesti Ansamblite Andmebaas
* Eesti Juudi Muuseum
* Valgamaa kodulooline andmebaas ISIK
Kalasadam

**Kalasadam** on Tallinna lahe lõunaosas Kalamajas asuv, tänapäeval vanalinnale lähim sadam.

Kalasadamast väljuvad navigatsioonihooajal reisilaevad Aegnale ja Naissaarele.

Kalasadama kail peetakse ka kalaturgu.

## Ajalugu
Keskajal oli sadama piirkonnas Kalarannas linna kalapaatide randumispaik. 19. ja 20. sajandi algul oli Kalarannas Tallinna ümbruse kalurite suurem kauplemiskoht.

Kalasadam ehitati aastail 1924–1925. Kuni Teise maailmasõjani oli sadam Eesti olulisim kalasadam; seal müüdi umbes kümnendik Eesti kalasaagist.

Aastail 1968–1997 oli sadama omanik Kolhoosidevaheline Laevatehas. Ettevõtte hooned müüdi sajandi lõpul ettevõttele Pro Kapital ning Tallinna linnavalitsus võimaldas ettevõttel hoonete teenindusmaana erastada ka tolleks ajaks lagunenud kaidega Kalasadama. Pro Kapitali esindas Kalasadamas tütarettevõte Kalaranna AS.

Aprillis 2020 alustas Pro Kapital Kalasadama renoveerimist.


Kalasadam 73.jpg|Kalasadam 1973. aastal
SRTR «Tori» vastuvõtt Kalasadamas 73 (2).jpg|SRTR «Tori» vastuvõtt Kalasadamas (1973)

## Vaata ka
*Kalarand
*Kalasadama tänav

## Viited

## Välislingid
*Kalasadam Sadamaregistris
Mereväe Kriminaaluurimisteenistus

**Mereväe kriminaaluurimisteenistus** (inglise: *Naval Criminal Investigative Service*, lühend **NCIS**) on föderaalne uurimisbüroo, mis allub USA Mereväeministeeriumile ja mille peamiseks ülesandeks on USA mereväe ja merejalaväe poolt või nende vastu toime pandud kuritegude uurimine. NCIS tegeleb ka riikliku julgeoleku tagamise, vastuluure ja terrorismitõrjega.

Pooled NCIS-i töötajatest on tsiviilisikud, teine ​​pool on föderaalsed eriagendid. NCIS-i agendid on relvastatud föderaalsed uurijad, kes teevad sageli koostööd teiste USA valitsusasutustega ja tegutsevad enam kui 41 riigis ja mereväe laevadel. NCIS-i eriagentide tegevust abistavad analüütikud ja muud eksperdid valdkondadest nagu kohtuekspertiis, varjatud jälgimine, arvutikriminalistika jm.

## Viited
Rahukohus

**Rahukohus** oli Venemaa keisririigis ja hiljem ka mujal (sh Eestis) olnud ainuisikuline (**rahukohtunik**) esimese astme kohus.

Rahukohtu moodustanud rahukohtuniku ülesannete hulgas olid väiksema tähtsusega tsiviil-, kriminaal- ja administratiivasjad.

## Rahukohus Eestis
Rahukohtunikud määrati ametisse Venemaa keisririigi justiitsministri poolt. Eesti alal moodustati viis rahukohtu ringkonda: Tallinn-Haapsalu, Rakvere-Paide, Pärnu-Viljandi, Tartu-Võru ja Saaremaa. Eestimaa Liivimaa kubermangu Võnnu-Valga Rahukohtu ringkond hõlmas ka hilisemaid Läti alasid. Rahukohtu ringkond jagunes jaoskondadeks, kus tegutsesid sinna määratud rahukohtunikud. Justiitsminister võis määrata igas rahukohtu ringkonnas ametisse ka lisa-rahukohtunikke, abistamaks ja asendamaks rahukohtunikke ning rahukohtu üldeesmärke silmas pidades ka au-rahukohtunikke.

Rahukogu järelevalvele allusid Balti kubermangudes aastatel 1889–1917 tegutsenud teise astme kohus, ülemtalurahvakohus. Ülemtalurahvakohtu otsuste peale kassatsiooni korras edasi kaevata Rahukogule. Ülemtalurahvakohtu ülesandeks oli läbi vaadata edasikaevatud vallakohtu otsuseid, hagide lahendamine tsiviilasjades, kus nõue ületas 15 rubla; nõuded, mida ei saanud hinnata (nt rikutud omandi taastamise asjus või servituutide kasutamisse puutuvad kaasused); hagide lahendamine kriminaalkaristuste korral, kui oli määratud rahatrahv (üle 5 rubla) või rahatrahvi asemel oli määratud vähemalt kolmepäevane arest.

Eesti kohtusüsteemis oli rahukohus aastani 1935, mil rahukohtunikud nimetati ümber ringkonnakohtu jaoskonnakohtunikeks ja senised rahukogud nimetati ringkonnakohtuteks.

## Vaata ka
*Eesti kohtusüsteem: Rahukohus-Rahukogu-ringkonnakohus

## Viited
Mõisavalitseja

**Mõisavalitseja** (rahvasuus *opman*, saksapäraselt  *Schaffner*) oli mõisniku palgal olev abi või mõisamajanduse juhtimise asetäitja. 

Enne kapitalismi aega olid Eestis mõisavalitsejateks üldjuhul sakslased. 19. sajandi keskpaigast palgati sellele ametikohale ka üha rohkem eestlasi.

Mõisavalitsejatel oli mõisas tihti oma maja. Sellist hoonet nimetati valitsejamajaks.

## Viited

## Kirjandus
*Kersti Lust, Tõnis Türna. Matsid mõisaladvikus. Eesti päritolu mõisavalitsejad ja -rentnikud ärkamisajal (I).  Tuna 4, 2022, lk 18–36
*Kersti Lust, Tõnis Türna. Matsid mõisaladvikus. Eesti päritolu mõisavalitsejad ja -rentnikud ärkamisajal (II). Tuna 4, 2022, lk lk 35–49
Sonderfahndungsliste G.B.

**Sonderfahndungsliste G.B.** oli teise maailmasõja ajal koostatud saksavaenulike brittide nimekiri. See sisaldas tähestikulises järjestuses 2820 nime.

## Mittetäielik loend
*Max Aitken, Lord Beaverbrook
* Sir Norman Angell
* Robert Baden-Powell, 1. parun Baden-Powell 
* Edvard Beneš
* Violet Bonham Carter
* Vera Brittain
* "Harry Bullock", Guy Henry Bullock?
* Neville Chamberlain
* Sydney Chapman
* Winston Churchill
* Marthe Cnockaert
* Claud Cockburn
* Seymour Cocks
* Lionel Leonard Cohen
* Robert Waley Cohen
* G. D. H. Cole
* Norman Collins
* Edward Conze
* Duff Cooper
* Margery Corbett Ashby
* Noël Coward
* Charles de Gaulle
* Sefton Delmer
* Anthony Eden
* Conrad O'Brien-ffrench
* E. M. Forster
* Sigmund Freud (suri 23. septembril 1939)
* Willie Gallacher
* Sir Philip Gibbs
* Victor Gollancz
* J. B. S. Haldane
* Ernst Hanfstaengl
* Aldous Huxley (emigreerus USA-sse 1936)
* Alexander Korda
* Harold Laski
* Megan Lloyd George
* David Low
* F. L. Lucas
* Jan Masaryk
* Jimmy Maxton
* Naomi Mitchison
* Gilbert Murray
* Harold Nicolson
* Vic Oliver
* Ignacy Jan Paderewski
* Sylvia Pankhurst
* Nikolaus Pevsner
* J. B. Priestley
* Hermann Rauschning
* Paul Robeson
* Bertrand Russell
* C. P. Snow
* Stephen Spender
* Katharine Stewart-Murray, Atholli hertsoginna
* Lytton Strachey (suri 1932)
* Sybil Thorndike
* Gottfried Reinhold Treviranus
* Beatrice Webb
* Chaim Weizmann
* H. G. Wells
* Rebecca West
* Ted Willis
* Leonard Woolf
* Virginia Woolf
Duo Malva & Kirsipu

**Duo Malva & Kirsipu** on Eesti *power [[Pärimusmuusika|folk]]* duo, mis esitab pärimusmuusikast inspireeritud muusikat. Duo moodustavad Kulno Malva ja Tõnis Kirsipu. Duo tegutsemisaja alguseks võib pidada esimest ühist avalikku esinemist Moisekatsi Elohelül  27. märtsil 2013, kus võideti ka peapreemia.

2014. aasta lõpus avaldati esimene singel "Hingelaul"" duo debüütalbumilt "Hingerännakud".

## Diskograafia

**Albumid**
* "Hingerännakud" (2015)

**Singlid**
* "Hingelaul" (detsember 2014)
* "Hingerännakud" (jaanuar 2015)

## Viited

## Välislingid
* Duo Malva & Kirsipu koduleht
* Malva ja Kirsipu SoundCloudi veebilehel
Tõusuallikas

**Tõusuallikas** ehk **limnokreen** on survelise põhjaveega alal olev allikas, mille vesi tuleb alt ülespoole maapinnasüvendisse, tekitades sinna väikese veekogu. Tõusuallikate vastandid on langeallikad ehk reokreenid.

Eestis kuuluvad tõusuallikate hulka näiteks Saula Siniallikad, Suur Siniallik, Äntu Sinijärv.

## Viited
Langeallikas

**Langeallikas** ehk  **nõlvaallikas** ehk **reokreen** on üldjuhul surveta põhjaveega alal olev allikas, mis paikneb nõlval liivases või kruusases pinnases.
Langeallikatele vastanduvad tõusuallikad ehk limnokreenid.

## Viited
Lodumets

**Lodumets** on liigniiskel alal (lodus või soos) olev mets, kus kasvavad kuused või segapuud (segamets).

Eesti lodumetsade peamine puuliik on sanglepp. 

Kuivendatud lodumetsast kujuneb kõdusoo- või lodualusmets.

## Viited
Timo K. Mukka

**Timo Kustaa Mukka** (17. detsember 1944 Bollnäs, Rootsi – 27. märts 1973 Rovaniemi) oli soome kirjanik.

Ta sündis Kesk-Rootsis Bollnäsis, kus tema vanemad olid sõjapõgenikena varjul Lapi sõja eest. Lapsepõlve veetis ta Orajärvi külas Pello vallas (Lapi maakonnas).
Robin Reid (jalgrattur)

**Robin Neil Reid** (sündinud 16. detsembril 1975 Blenheimis) on Uus-Meremaa endine rattur. Ta on tulnud Uus-Meremaa meistriks temposõidus ning osalenud olümpiamängudel. 2007. aastal võitis ta mitmepäevasõidu Tour de Pakistan.
Turbalasund

**Turbalasund** on soomassiivi või soostiku **turbakihid** tervikliku kogumina. 

Turbalasundeid saab domineeriva turba järgi jaotada järgmiselt: madalsoo-, siirdesoo-, raba- ja segaturbalasund.

Eesti kõige tüsedam (17 m) turbalasund on Vällamäe soos.

## Viited
Armageddon (film)

**"Armageddon"** on Ameerika Ühendriikide 1998. aasta *[[Teadusulme|sci-fi]]*-põnevusfilm, mis räägib puurijate meeskonnast, kes saadetakse hävitama asteroidi, mis kokkupõrkel Maaga tooks kaasa maailmalõpu. 

"Armageddon" esilinastus kinodes kõigest kaks kuud pärast analoogse sisuga filmi "Kokkupõrge" linastumist. "Armageddon" oli parema piletituluga, aga astronoomid pidasid "Kokkupõrget" teaduslikult täpsemaks. Film oli suurima eelarvega film 1998. aastal. 

## Sisu

Kosmoses läheb kaotsi kosmosesüstik Atlantis. Mõni tund hiljem saab New York meteoriidisajus raskelt kannatada. NASA teadlased saavad neid kahte intsidenti uurides teada, et Maa poole on teel USA Texase osariigi suurune asteroid, mis Maaga kokku põrgates põhjustab elu hävinemise. NASA kutsub appi süvamerepuurija Harry Stamperi, et see oma meeskonnaga puuriks asteroidisse augu ja lõhuks selle tuumapommiga kaheks, sest see on ainuke võimalus kokkupõrget vältida. Meeskonnad asuvad kahe süstikuga, Freedomi ja Independence'iga teele, aga operatsiooni ähvardab varsti läbikukkumine. Independence saab asteroidile lähenedes asteroiditükiga pihta ja kukub alla ning Freedomi puur hävineb, kui see gaasitaskut tabab. 

## Osatäitjad

* Bruce Willis – Harry Stamper, Freedomi puurimismeeskonna juht
* Ben Affleck – A. J. Frost, Grace'i kallim ja Indenpendence'i puurimismeeskonna juht
* Billy Bob Thornton – Dan Truman
* Liv Tyler – Grace Stamper, Harry Stamperi tütar
* Will Patton – Charles "Chick" Chapple
* Steve Buscemi – "Rockhound"
* Michael Clarke Duncan – J. Otis "Bear" Kurleen Bear
* Owen Wilson – Oscar Choi
* Clark Heathcliffe Brolly – Fred Noonan
* Peter Stormare – Lev Andropov, Vene kosmosejaama Mir ülem
* William Fichtner – kolonel Willie Sharp
* Ken Hudson Campbell – Max Lennert
* Keith David – kindral Kimsey
* Jessica Steen – II piloot Jennifer Watts
* Grayson McCouch – Gruber
* Jason Isaacs – Dr. Ronald Quincy
* Chris Ellis – Walter Clark
Kerttu Niskanen

**Kerttu Elina Niskanen** (sündinud 13. juunil 1988 Oulus) on Soome murdmaasuusataja.

Ka ta noorem vend Iivo Niskanen on tuntud murdmaasuusataja ja olümpiavõitja.

## Saavutused
### [[Taliolümpiamängud|Olümpiamängudel]]
* 2014  Sotšis
**  hõbemedal teatesõidus
**  hõbemedal sprinditeates

### [[Suusatamise maailmameistrivõistlused|Maailmameistrivõistlustel]]

* 2015  Falunis
**  pronksmedal teatesõidus

* 2017  Lahtis
**  pronksmedal teatesõidus

### [[Maailma karikavõistlused murdmaasuusatamises|Maailma karikasarjas]]
* Tavadistantside karikas
** 3. koht: 2014

Kerttu Niskanen on individuaalarvestuses osalenud (seisuga 24. veebruar 2019) 188 maailma karikasarja etapil ja jõudnud esikolmikusse üheksal korral, kahel korral on ta võitnud.

#### Maailma karikasarja etapivõidud

## Viited
Kokkupõrge (film)

**"Kokkupõrge"** on 1998. aasta USA *[[sci-fi]]*-põnevusfilm. Film räägib, kuidas NASA üritab hävitada asteroidi, mis Maaga kokku põrgates ähvardab elu Maal hävitada.

## Sisu

1998. aastal märkab koolipoiss teleskoobiga taevast uurides ootamatult midagi kahtlast. Ta informeerib oma leiust NASA-t, kes kinnitab, et tegu on tohutu asteroidiga, mis Maad tabades toob kaasa elu hävimise. Aasta hiljem asub asteroidi poole teele kosmoselaev Orion, mille meeskonna missiooniks on asteroid hävitada. Samal ajal valmistuvad maailma riikide valitsused halvimaks ja USA-s paigutatakse miljon inimest maa-alustesse punkritesse, et elu pärast katastroofi saaks jätkuda. Ootamatult kukub Orioni missioon läbi ja Maad ähvardab ikkagi häving, sest asteroid purunes hävimise asemel kaheks, mille mõlemad tükid on endiselt teel Maa poole. Inimesed mõistavad, et esimese poole tabamus suudetakse küll raskete kaotustega üle elada, aga teist tabamust enam mitte.

## Osatäitjad

* Robert Duvall – kapten Spurgeon "Fish" Tanner
* Téa Leoni – Jenny Lerner
* Elijah Wood – Leo Beiderman
* Morgan Freeman – president Tom Beck
* Vanessa Redgrave – Robin Lerner
* Maximilian Schell – Jason Lerner
* Rya Kihlstedt – Chloe
* Leelee Sobieski – Sarah Hotchner
* James Cromwell – endine rahandusminister Alan Rittenhouse
* Ron Eldard – Dr. Oren Monash
* Aleksandr Baluev – Colonel Michail Tulchinsky
* Jon Favreau – Dr. Gus Partenza
* Laura Innes – Beth Stanley
* Mary McCormack – Andrea "Andy" Baker
* Richard Schiff – Don Beiderman
* Blair Underwood – Mark Simon
* Mike O'Malley – Mike Perry
* Charles Martin Smith – Dr. Marcus Wolf
* Dougray Scott – Eric Vennekor
* Kurtwood Smith – Otis Hefter
* Denise Crosby – Vicky Hotchner
* Jason Dohring – Jason
Tom Brady

**Thomas Edward Patrick Brady juunior** (sündinud 3. augustil 1977 San Mateos Californias) on endine Ameerika Ühendriikide Ameerika jalgpalli mängija. 

Brady alustas oma profikarjääri 2000. aastal, kui ta liitus New England Patriotsi meeskonnaga, kus mängis kuni 2019. aastani. Selle ajaga võitis ta klubiga kuus Super Bowli tiitlit. Aastatel 2020–2022 mängis ta Tampa Bay Buccaneersis, kelle koosseisus võitis veel ühe Super Bowli. Brady kuulutas oma karjääri lõppenuks 2023. aasta alguses.

Ta on võitnud NFL-i hooaja kõige väärtuslikuma mängija (MVP) tiitli kolm korda: aastatel 2007, 2010 ja 2017. Lisaks on ta saanud Super Bowli finaali MVP tiitli rekordilised viis korda.

Aastal 2009 abiellus ta Brasiilia supermodelli Gisele Bündcheniga, kellega tal on kaks last: poeg Benjamin (sündinud 2009) ja tütar Vivian (sündinud 2012). Paar lahutas 2022. aastal pärast 13 aastat kestnud abielu.

## Viited
Palivere linnus

**Palivere linnamägi** (ka **Palivere Pikajalamägi** või **Pikajalamägi** või **Pikajala mägi**) on muinaseestlaste linnamägi. Linnamägi asub Lääne maakonnas Lääne-Nigula vallas Palivere suusahüppemäel, Piirsalu metskonnas 53.

## Kirjeldus
Linnust katab 10–15&nbsp;m kõrgune segamets.

Linnuseala piirab mõlemast otsast välisküljel kuni 2,5&nbsp;m kõrgune kruusavall. Sealt on leitud tumedamat pinnast, sütt ja lagunenud tukke arvatavatest palkkonstruktsioonidest. Poolovaalse kujuga õueala on ligikaudu 10 000 – 11 000 ruutmeetri suurune, kuid selles puudub kultuurkiht. Kagupoolne, kaarjalt põhja suunas pöörduv vall on 90&nbsp;m pikk. Väljaspool on kohati kuni 10–12&nbsp;m laiune nõgu. Loodepoolne vall on jälgitav umbes 30&nbsp;m pikkuselt, kuid see on osaliselt lõhutud. 10–12&nbsp;m väljaspool on 2&nbsp;m sügavune kraavinõgu.

Enam kui 70&nbsp;m ulatuses linnuse ida- ja kirdeküljel vall puudub. Selle kindlustamata lõigu tõttu peetakse linnust mingitel põhjustel poolikuks jäänuks. Teise oletuse kohaselt kuulub linnus kahe otsavalliga neemiklinnuste hulka. Oletatav dateering 6.–11. saj.

## Galerii

Palivere linnamägi.jpg|Järsem metsaga kaetud nõlv
Palivere linnamägi 2.jpg|Põhjapoolne otsavall
Palivere linnamägi 3.jpg|Põhjapoolse otsavalli jätke
Palivere linnamägi 4.jpg|Palivere linnamäe õueala
Palivere linnamägi 5.jpg|Lõunapoolne otsavall


## Vaata ka
*Eesti linnuste loend
*Linnamägi
*Palivere alevik
*Palivere kalmed

## Viited

## Välislingid
*
*
Ralph Fiennes

**Ralph Nathaniel Twisleton-Wykeham-Fiennes** (sündinud 22. detsembril 1962 Ipswichis) on inglise filminäitleja. Ta on pälvinud BAFTA auhinna ja Tony auhinna ning on olnud nomineeritud kolmele Oscarile, seitsmele Kuldgloobusele ja Primetime Emmy auhinnale.

Fiennes tegi filmidebüüdi Peter Kosminsky 1992. aasta filmis "Vihurimäe", kus ta kehastas Heathcliffi.

Lisaks näitlemisele on Fiennes alates 1999. aastast olnud UNICEF-i Ühendkuningriigi saadik.

## Noorpõlv ja haridus
Fiennes sündis kunstnike peres: tema ema oli kirjanik Jennifer Lash ja isa fotograaf Mark Fiennes. Ta õppis maalikunsti, kuid otsustas hiljem keskenduda näitlemisele ning asus õppima Londoni Kuninglikus Näitekunstiakadeemias (Royal Academy of Dramatic Art). Pärast õpinguid töötas ta mitmes mainekas teatrikollektiivis, sealhulgas Royal Shakespeare Company, kus ta paistis silma klassikaliste rollidega.

## Näitlejatöö
Fiennesi rahvusvaheline läbimurre saabus 1993. aastal, kui ta kehastas natsiohvitseri Amon Göthi filmis "Schindleri nimekiri", mille lavastas Steven Spielberg. Selle rolli eest oli ta nomineeritud parima meeskõrvalosatäitja Oscarile.

Teise Oscari nominatsiooni pälvis ta nimiosa eest filmis "Inglise patsient" (1996). Fiennesi üks tuntumaid rolle on kurikuulus võlur lord Voldemort "Harry Potteri" filmisarjas (2005–2011). Samuti on ta mänginud MI6 juhti Gareth Mallory ehk M-i mitmes James Bondi filmis ("Skyfall", "Spectre" ja "No Time to Die").

## Isiklikku
Tema vennad on Joseph Fiennes ja Magnus Fiennes ning õed on Martha Fiennes ja Sophie Fiennes.

Ta oli aastatel 1993–1997 abielus näitleja Alex Kingstoniga.

## Välislingid

*
Waterfordi krahvkond

**Waterfordi krahvkond** (iiri keeles *Cathrach agus Contae Phort Láirge*) on krahvkond Iirimaa lõunaosas Munsteri provintsis. Krahvkond on nime saanud Waterfordi linna järgi.

## Välislingid
* Krahvkonna koduleht
Laenatud naene

**"Laenatud naene"** on 1913. aastal esilinastunud ja hiljemalt 1912. aastal Tallinnas filmitud 12-minutiline mängufilm (komöödia). See on vanim teadaolev Eesti mängufilm. Varem peeti vanimaks Eesti mängufilmiks Johannes Pääsukese filmi "Karujaht Pärnumaal".

Lavastaja nime pole teada. Näitlejate seas on Paul Pinna (peategelase onu) ja Alfred Sällik (teener). "Laenatud naest" filmiti Tallinnas Riia levikontori omaniku Mintuse tellimusel, välisvaadetelt on äratuntavad Pikk tänav ja Paks Margareeta, Patkuli vaateplatvorm koos trepiga ning Snelli tiik.

Nitroalusel originaal on hävinud, ent säilinud on heas seisukorras koopia filmilindil. Tiitrid ja vahetekstid pole säilinud, näha on vaid viimaste asukohad. Filmi ainsat teadaolevat eksemplari säilitatakse Gosfilmofondis Venemaal.

Film põhineb samanimelisel näitemängul, mille 1908. aastal tõlkis eesti keelde Mihkel Aitsam. Selles küsib vennapoeg rikkalt onult raha oma olematu perekonna toetuseks. Kui onu külla sõidab, laenab vennapoeg endale naise ja lapsed, kuid ootamatult armuvad tema "naine" ja onu.

"Groteski võtmes mängitud jantlik lugu, mille kõige huvitavam osa on ehk tuntud Tallinna paigad," iseloomustas filmi Eesti Kinoliidu esimees Peeter Simm.

Jaak Juske hinnangul on mõned kaadrid filmitud juba 1912. aasta jaanuaris või veelgi varem, kuna läbi Suure Rannavärava avanevas vaates pole näha elektrijaama hoonet, mida hakati ehitama 1912. aasta jaanuari lõpus ja mis valmis "Laenatud naese" esilinastuse aegu 1913. aastal.

2017. aastal taastas filmi Mart Sander; tema helindatud, vahetekstidega varustatud, koloreeritud ja õigeks korrigeeritud kiirusega versioon kestab 22 minutit. 

## Sisu
Peategelane (August Kuuskmann) elab muretut poissmeheelu. Rikkalt onult (Paul Pinna) elamisraha saamiseks on ta aga luisanud, et on võtnud naise ja saanud isaks. Kui onu oma kirjas teatab peatsest küllatulekust, asub peategelane külaskäigu ajaks „laenunaest” otsima. Meeleheitlikult püüab ta naisi ära rääkida linnatänaval, uisujääl, Toompea nõlval. Leidnud kaastundliku naise (Betty Kuuskmann), tõttab ta vaksalisse onule vastu. Kodus jagab onu kingitusi, kuid tahab last näha. Peategelane tormab õue sobivat last otsima, samal ajal sõbruneb onu noore daamiga ja saab teada tõe, mis talle vägagi meeltmööda on. Nüüd saab onu naise kätt paluda, tema tunnetele vastatakse. Kui vennapoeg varastatud lapsega koju jõuab, ootab teda ees õnnelik paar ning suuremeelne onu, kes pettused andeks annab.

## Viited

## Välislingid
*Laenatud naene (1913) EFIS
*"Venemaalt leiti kõige vanem eesti film" Postimees, 10. november 2014
*"Venemaalt leitud vanim Eesti mängufilm annab tõuke filmipärandi digiteerimiseks" ERR Kultuur, 10. november 2014
*Esimene Eestis vändatud film on rahvalik jant Postimees, 11. november 2014
*"Kas "Laenatud naesest" saab vanim Eesti mängufilm, otsustavad filmiajaloolased" Õhtuleht, 12. november 2014
*Jaak Lõhmus. Kelle oma on "Laenatud naene"?, sirp.ee, 14. november 2014
*Jaak Juske Kuidas ma juhuslikult Eesti filmiajalugu muutsin. Blogipostitus, 13. november 2015
Áthose poolsaar

**Áthose poolsaar** (kreeka keeles *Χερσόνησος του Άθω*) ehk **Ágio Órose poolsaar** on poolsaar Kreeka põhjaosas, Chalkidike poolsaare idaosa. Poolsaarest põhjas ja kirdes on Traakia meri ning edelas Ágio Órose laht.

Poolsaare kaguosas asub Áthose mägi (2033 m).
Cheek

**Cheek** (kodanikunimi **Jare Henrik Tiihonen**; sündinud 22. detsembril 1981 Vantaas) on Soome räppar.

## Elukäik
Jare Tiihonen on sündinud Vantaa linnas. Tema ema on Aini Tiihonen ja isa Heimo Petteri Tiihonen. 
Tal on kaks venda (Markus ja Jere Petteri) ja kaks õde (Heidi ja Theresa). Jere on Jare kaksikvend (Jare on Jerest paar minutit vanem).

Augustis 2018 lõpetas ta oma 20 aastat kestnud räpparikarjääri.

## Ansamblid
*5th Element
*Herrasmiesliiga
*Profeetat
## Diskograafia

### Stuudioalbumid
*2001 Human & Beast
*2002 50/50
*2003 Pitää pystyy elää
*2003 Avaimet mun kulmille
*2005 Käännän sivuu
*2007 Kasvukipuja
*2007 Kuka sä oot
*2009 Jare Henrik Tiihonen
*2010 Jare Henrik Tiihonen 2
*2012 Sokka irti
*2013 Kuka muu muka
*2015 Alpha Omega
### Kogumikalbumid

*2018 Timantit on ikuisia
## Telesarjad
*Uusi päivä (2012)
*Vain elämää (2012)
*Jare vs. Cheek (2015)
*Vain elämää (2017)
*Veljeni vartija (2018)
*Kuka muka? (2018)
## Elulooraamat
*"JHT – musta lammas" (2016)
Ágio Órose laht

**Ágio Órose laht** ehk **Singose laht** (kreeka keeles *Σιγγιτικός κόλπος*) on Egeuse mere loodeosas paiknev laht, mis ümbritseb Sithonía ja Áthose poolsaare rannikut.
Calvin Harris

**Calvin Harris** (sündinud **Adam Richard Wiles**; 17. jaanuaril 1984 Dumfriesis) on šoti DJ, laulja ja produtsent.
## Diskograafia
* "I Created Disco" (2007)
* "Ready for the Weekend" (2009)
* "18 Months" (2012)
* "Motion" (2014)
* "Funk Wav Bounces Vol. 1" (2017)
* "Funk Wav Bounces Vol. 2" (2022)

## Viited
Intermediaarsed filamendid

**Intermediaarsed filamendid** moodustavad koos mikrofilamentide ning mikrotuubulitega raku tsütoskeleti. Intermediaarsed filamendid on keskmiselt 10&nbsp;nm läbimõõduga fiibrid. Erinevalt aktiinifilamentidest ning mikrotuubulitest on intermediaarsed filamendid palju stabiilsemad ning oma koostiselt palju heterogeensemad. Intermediaarsed filamendid võivad koosneda näiteks vimentiinist, keratiinist, laminiinist jne. Intermediaarsed filamendid on olulised raku kuju säilitamisel ning mängivad tähtsat rolli rakk-rakk ning rakk-rakuväline maatriks liiduste moodustumisel.

## Viited
CBS

**CBS** (hääldus si:bi:es; inglise keeles: **CBS Broadcastin Inc.**) on USA meediakontsern. Akronüüm "CBS" tuleb ettevõtte varasemast nimest **Columbia Broadcasting System**. Ettevõte on asutatud 1927. aastal.

CBS-i peakontor asub New Yorgis CBS-i hoones. CBS on osa Ameerika "Big Three" televisioonivõrkudest. CBS-il on suured tootmisrajatised CBS Broadcast Centeris ning Paramounti peakorteris One Astor Plazas (mõlemad hooned samuti New Yorgis) ning Television Citys ja Radfordi stuudiokeskuses Los Angeleses. CBS-i nimetatakse mõnikord ka silmavõrguks (ingl: **Eye Network**), sest ettevõtte logol, mis on olnud kasutusel alates 20. oktoobrist 1951, on silma sümbol, ning ka Tiffany võrguks (ingl: **Tiffany Network**), mis võib viidata võrgu programmide tajutavale kõrgele kvaliteedile William S. Paley ametiajal ja võib viidata ka mõnele CBS-i esimestele värvitelevisiooni demonstratsioonidele, mis toimusid 1950. aastatel New Yorgis endises Tiffany ja Company hoones.

## Viited


## Välislingid
*Kontserni koduleht
DFT

**DFT** võib tähendada:
* **[[Diskreetne Fourier' teisendus]]** (*Discrete Fourier transform*)
* **[[Otsustusvälja teooria]]** (*Decision field theory*)
* **[[Tihedusfunktsionaali teooria]]** (*Density functional theory*)
Segakoor Noorus

**Segakoor Noorus** on Eesti segakoor. 	

Koor asutati 1959. aastal. Koori esimene peadirigent oli kuni 1976. aastani August Lüüs, abidirigendid olid Peeter Perens ja Maie Kivita. Hääleseadja oli Ludmilla Issakova.

Sügisel 1976 ühines Noorus Tallinna 22. Keskkooli segakooriga Kevade ning peadirigendiks sai Kevade peadirigent Ene Üleoja, abidirigendina jätkas Maie Kivita. 

1991. aastal sai koori peadirigendiks varem nii Kevades kui ka Nooruses koorilauljana laulnud Raul Talmar.

Aastatel 2012–2021 oli segakoori Noorus peadirigent Maarja Helstein, abidirigent Taavi Hark (endiselt ametis). Alates 2022. aastast on peadirigent Roland Viilukas.

Segakoor Noorus on Eesti Kammerkooride Liidu liige.

## Tunnustus
Tunnustusavalduste näiteid:
*1963 – Eesti NSV Ülemnõukogu aukiri
*1965 – Eesti NSV rahvakollektiivi nimetus
*1969 – juubelilaulupeo võistulaulmise II koht
*1981 – Celjes (Jugoslaavia) koorikonkursi I koht
*2009 – Eesti Kultuurkapitali rahvakultuuri sihtkapitali aastapreemia (koorikultuuri edendamise ja propageerimise eest noorte hulgas)

## Viited

## Välislingid
*Segakoori Noorus veebisait
Diktor

**Diktor** on raadios või televisioonis teadustaja, kes harilikult loeb ette eeltoimetatud uudiseid, tutvustab saatekava või loeb saate või filmi tekste. Tuleneb ladina sõnast *dictor*, tähendades kõnelejat, oraatorit.

Eesti Televisioonis lõppes saatekava teadustajate ehk diktorite ajastu 2002. aastal. 

## Vaata ka
*saatejuht
*ajakirjanik
Astang

**Astang** on geoloogias selgelt eristatava jalami ja pervega järsk või püstloodis nõlv. 

Väiksema kaldega astangutevahelist tasandit nimetatakse terrassiks.

## Viited
Berezove

**Berezove** on kohanimi.

***[[Berezove (Marjinka rajoon)|Berezove]]**, küla Ukrainas Donetski oblastis Marjinka rajoonis
***[[Berezove (Starobilski rajoon)|Berezove]]**, küla Ukrainas Luhanski oblastis Starobilski rajoonis